cyanic-selkie/wikianc huggingface dataset:
The Remains of the Day (film)
Plot
In iere striidkwestje tusken Stevens en juffer Kenton is Stevens syn heit, in butler dy't op jierren rekke is en no, op foarspraak fan Stevens, tagelyk mei juffer Kenton op Darlington Hall kommen is om dêr syn libbensjûn as ûnderbutler út te tsjinjen. It docht al rillegau bliken dat de âldman fysyk en geastlik oan it ôftakeljen is en dat de taken dy't him taparte binne, him eins tefolle wurde. Juffer Kenton is har dêrfan bewust en besiket it Stevens oan it ferstân te bringen, mar dy wegeret it yn te sjen. Op in stuit knoffelet Stevens sr. mei in sulveren tsjinblêd foar de ruten fan 'e serre langút op 'e stiennen. Hoewol't er der inkeld wat blauwe plakken oan oer hâldt, grypt de greve, dy't mei syn gasten tsjûge wie fan it foarfal, dan yn en hjit Stevens om syn heit oare en lichtere taken te jaan.
Dykster Feart
De Dykster Feart is in feart yn de gemeente Dongeradiel. De feart rint fan Moarre nei it noardeasten oant de Boltawei. De Boltawei is de wei fan Peazens nei Eanjum. De Dykster Feart wurdt beskôge as in natuerlik wetter. De namme Dykster Feart jildt sûnt 15 maart 2007 as de offisjele namme, as ferfanging foar de eardere offisjele namme Dijkster Vaart.
Wildlands Adventure Zoo Emmen
Serenga
Njonken Animazia sit in "woestyn" mei kamielen en onagers. In houten brêge foarmet de ôfskieding tusken in ferbliuw foar liuwen en in "savanne" mei Rothschildsjiraffen, wite noashoarns, steppesebra's, blauwe gnoes, wetterbokken en impala's. Om de savanne hinne is ek in ferbliuw foar stôksturtsjes, in as Masai-doarp foarmjûn ferbliuw foar seboes en pinsielswinen en ien as ferfallen amfiteater foarmjûn ferbliuw foar mantelbavianen te finen. Tusken de lêste beide is de tagong ta de Serenga Safari. Hjir kin in rûnrit oer de "savanne" en troch de "woestyn" makke wurde yn in frachtwein. Fierder is der in foliêre en in ferbliuw mei fikûnja's en nandoes.
The Remains of the Day (film)
Plot
Dat docht de greve net inkeld om't er begien is mei de âldman, mar ek om't er op Darlington Hall in ynternasjonale konferinsje belein hat dy't bedoeld is om 'e spande relaasjes tusken de Jeropeeske grutmachten del te bêdzjen en de frede te bewarjen. De greve hat nammentlik sels yn 'e Earste Wrâldoarloch fochten en de ferskrikkings út dy oarloch wol er nea wer sjen. By de konferinsje moat alles sa glêd mooglik ferrinne, en kin er gjin nuvere kluchten brûke, lykas delknoffeljende ûnderbutlers. Foar de konferinsje komme gasten del út it Feriene Keninkryk, Frankryk, Itaalje, nazy-Dútslân en de Feriene Steaten. Stevens soarget derfoar dat alles rint as it spoar, nettsjinsteande it feit dat syn heit krekt dan slim yn 'e minnichte rekket troch in oerhaal. Op 'e slotjûn, it wichtichste momint fan 'e konferinsje, kriget er it berjocht dat syn heit ferstoarn is, mar hy lit in folslein profesjonalisme sjen troch gewoan fierder te gean mei syn taken. Op 'e konferinsje litte de greve fan Darlington en syn gasten har ûnderwilens ynpalmje troch de nazys, allegear útsein de Amerikaanske ôffurdige Lewis, dy't de oare dielnimmers yn syn slottaspraak weiset as "amateur-politisy" dy't har bemuoie mei dingen dy't se net begripe. Hy warskôget dat yn Jeropa no heare-akkoarten fan ear ferline tiid binne en dat inkeld Realpolitik noch jildt.
Guinee-Bissau
Guinee-Bissau is in lân yn West-Afrika. De haadstêd is Bissau, de twadde stêd fan it lân is Gabú.
Lizzing
It lân wurdt begrinzge troch:
Lânskip
thumb|left|Satellytfoto fan de kust fan Guinee-Bissau De hiel bot ferbrokkele (brede) kustflakte fan Guinee-Bissau dy't mei rivieren wurdt trochsnien grinzget yn it easten oan in fochtige savanne en giet yn it mei súdeasten oer yn in heuvelich gebiet. Oan de kust lizze mangroven, yn it binnenlân is it sompich mei in protte moerassen. By de súdeastlike grins leit it Fouta-Djallon berchtme mei in hichte oant 300 meter.
The Remains of the Day (film)
Plot
De ferhâlding tusken Stevens en juffer Kenton ûntteit neitiid, en sy lit dúdlik merke dat se fereale rekke is op Stevens. De butler beäntwurdet har gefoelens yn stilte, mar nettsjinsteande harren oanhâldende nauwe wurkrelaasje behâldt er in uterlike ôfhâldigens foar har oer. Hy is inkeld tawijd oan syn rol as butler en kin dêrom beropsmjittich gjin foarstanner wêze fan romantyske relaasjes mank it tsjinstfolk, dy't ornaris gjin positive útwurking hawwe op 'e effisjinte berêding fan 'e húshâlding. As juffer Kenton op in stuit tefolle oankringt en him derop trappearret dat er in romantysk romantsje oan it lêzen is, leit er út dat er sokke boeken inkeld lêst om syn wurdskat fan 'e Ingelske taal te fergrutsjen en set er har, nei alle gedachen om't er yn ferlegenheid brocht is, teplak troch har tige beleefd te freegjen tenei syn privacy te respektearjen.
Guinee-Bissau
Skiednis
Yn de 16e iuw waarden troch de Portegezen oan de kust de earste hannelsposten stifte en heljen in protte slaven út it gebiet fuort. Guinee-Bissau wie tusken 1879-1974 in Portegeeske koloanje, nei de ûnôfhinklikens in demokrasy dy't abrupt einige mei in militêre steatsgreep. Nei de talitting fan nije partijen (1991) waarden yn 1994 de earste frije ferkiezings hâlden foar it "Nationaal Assemblee".
The Remains of the Day (film)
Plot
Underwilens wurdt Darlington Hall almar faker besocht troch politisy en aristokraten út Ingelân en Jeropa dy't der foar it meastepart faksistyske sympatyen op nei hâlde. Stevens hâldt út dat er net nei harren praat harkje kin om't er him op syn wurk konsintrearje moat. Ien fan 'e gasten, in Spencer, sprekt de butler op in stuit oan om't er him as in fertsjintwurdiger fan 'e arbeidersklasse sjocht. Spencer is tsjin op 'e demokrasy, om't er fynt dat de arbeiders gjin ferstân hawwe fan polityk en ekonomy. Om syn gelyk te heljen, ûnderstiet er Stevens oer dy ûnderwerpen, en as dyselde út fatsoen hieltyd antwurdet dat er him op dit mêd net fan tsjinst wêze kin, beskôget Spencer dat as it bewiis fan 'e ûnwittendheid fan 'e legere maatskiplike klassen, dy't dêrom nea oan ferkiezings dielnimme meie moatte soene. Stevens komt, ûngemurken troch Spencer, hiel ticht by it ferliezen fan syn selsbehearsking om 'e ferfelende klier it mannewaar op te sizzen, mar op it lêste stuit slokt er syn wurden yn.
Op Darlington Hall wurde op ynstigaasje fan 'e greve fan Darlington twa jonge froulike Joadske flechtlingen út nazy-Dútslân, Elsa en Irma, oansteld as tsjinstfaam. De beynfloedbere ealman wurdt lykwols troch syn gasten almar mear bleatsteld oan 'e Rassewetten fan Neurenberch, dy't de nazys yn Dútslân ynsteld hawwe. Sa rekket er derfan oertsjûge dat de Joaden yndie in ras binne dat neat mei de kristlike Jeropeänen gemien hat en dêr't sels in ferdjerlike ynfloed fan útgiet. Dat, hy jout Stevens opdracht de beide Joadske tsjinstfamkes te ûntslaan, ek al binne it hurde wurkers en is der neat op harren hâlden en dragen oan te merken. Dat is de iennichste kear dat Stevens de greve tsjinsprekt en besiket syn wurkjouwer op oare gedachten te bringen, mar de greve wol fan gjin wiken witte.
Guinee-Bissau
Befolking
Yn Guinee-Bissau wenje 6 ferskillende befolkingsgroepen. De Balanta foarmje mei 25% de grutste groep, folge troch de Fulbe 20%, de Mandingo 12%, Manyako 10%, Papéis 10%. De groep Mestys (meastentiids fan Kaapverdyske komôf is nei skatting 10.000 grut.
Johan Cruijff
De achternamme fan Cruijff wurdt meast mei in Grykske Y skreaun. Yn folle frjemde talen komt de kombinaasje 'uijf' net foar en is it dreech út te sprekken. Dêrom wurdt syn namme faak ferynternasjonalisearre ta Johan Cruyff. Dizze namme brûkt hy ek by syn kolumn yn de Telegraaf.
Wildlands Adventure Zoo Emmen
Nortica
thumb|right|200px|Robbenhafen It gebiet Nortica stiet yn it teken fan kâldere streken, lykas de poalstreek en de taiga. It gebiet ûnderskiedt him troch in soad wetter, rotsen en nullebeammen. De yngong fan it is foarmjûn as in yndustrieel Amerikaansk havenstedsje. Hjir binne in ferbliuw foar súdlike seebearen en Kalifornyske seeliuwen, in ferbliuw foar brune rotten en de Arctic 1, in as ekspedysjewein foarmjûne 4 D-bioskoop, dêr't in reis troch de poalgebieten mei simulearre wurdt.
Guinee-Bissau
Talen
Portugeesk (offisjele taal), Crioulo of Kriol (lingua franca), Fulfulde (Fulany), Mandingo
Sneker Pypke
Skiednis
In oantal freonen út Snits fine it yn de maitiid fan 2018 heech tiid wurden dat der yn Snits en omkriten geniete wurde kin fan in Snitser bier. De trije besluten om in Blond bier te ûntwikkeljen. Op 25 july 2018 is it spesjaalbier út Snits, Snitser Pypke, yntrodusearre yn it sintrum fan Snits. Sûnt begjin desimber 2018 is der in Tripel by kaam.
Hjoed
It Blond, Tripel, Dubbel, Weizen IPA, Wit, Amber en eigen label bieren wurde op ambachtlik wize broud mei earlike grûnstoffen en sûnder helpstoffen yn de Ambachtelijke Vechtdal Brouwerij yn Dalfsen, dêr 't minsken mei in ôfstân ta de reguliere arbeidsmerk in nuttige, sosjale deibesteging hawwe. Under oare soarchfâldich selektearre gêst, mout- en hopsoarten binne yn it resept ferwurke. Dêrnei wurde de fleskes ôffolle yn dizze soarchbrouwerij en etikettearre yn in sosjale wurkpleats fan Philadelphia yn Snits.
Johan Cruijff
Biografy as fuotballer
De oanfaller spile foar it earst yn it Nederlânsk alvetal op 7 septimber 1966, tsjin Hongarije, de wedstriid einige yn 2-2 mei in doelpunt fan Cruijff. Cruijff krych in syn twadde wedstriid foar Oranje in reade kaart. It wie de earste reade kaart die it Nederlânsk alvetal yn de skiednis krige.
Guinee-Bissau
Religys
tradisjonele religys 50%, Islam 45%, kristendom 5%
Johan Cruijff
Biografy as fuotballer
Yn it seizoen 1973/1974 gong Cruijff nei FC Barcelona. De Katalanen betellen 6 miljoen gûne foar de spits. Dêr waard hy ferienige my syn âld-trainer Rinus Michels. Hy spile oant 1978 ta by Barcelona wêrnei hy yn Amearika gong te fuotbaljen foar de Los Angeles Aztecs en letter by de Washington Diplomats. Yn 1980 kearde hy wer werom nei Spanje, dizze kear by Levante, wêrop hy wer nei Amearika ta gjit en wer foar de Washington Diplomats spyljen giet. Yn 1981 komt hy wer nei Nederlân ta om by syn âlde leafde Ajax te spyljen en syn karriêre ôf te sluten.
Mar it rûn oars. Yn ’82 woe Ajax it kontrakt fan Cruijff net ferlenge. Dêrop gong hy nei de aartsrivaal Feyenoord ta. Dat jier waard Feyenoord oan de hân fan Cruijff kampioen en wûn it de KNVB Beker.
Yn 1974 hat Cruijff meidien oan it wrâldkampioenskip fuotbal. Nederlân wist de finale te heljen, mar ferlear der mei 2-1 fan Dútslân. Yn totaal spile Cruijff 48 wedstriden foar Oranje. Dêryn skoarde hy 33 kear.
Hudiksvall
thumb|left|250px|Yn it sintrum Hudiksvall is de haadstêd fan de gemeente Hudiksvall yn it lânskip Hälsingland en de provinsje Gävleborgs län yn Sweden.
Johan Cruijff
Biografy as trainer
Nei syn aktive rinbaan as fuotballer waard Cruijff trainer. Hy begûn by Roda JC as technysk direkteur wêrnei't hy yn 1985 yn dizze funksje by Ajax werom kaam. As trainer waard Cruijff yn de seizoenen ‘85/’86 en ‘86/’87 kampioen en wûn yn beide jierren de KNVB-Beker. Yn 1987 spile Ajax foar it earst yn alve jier wer in Jeropa Kup finale. Ajax wûn de finale fan Lokomotiv Leipzig mei 1-0 troch in doelpunt fan Marco van Basten. In jier letter naam Cruijff ûntslach as trainer by Ajax.
Hudiksvall
De stêd leit oan it Hudiksvallsfjärden, in baai fan de Botnyske Golf, en oan de Europeeske wei 4. Grutte plakken yn de omkriten binne Gävle en Sundsvall; Gävle leit leit op likernôch 130 kilometer besuden de stêd en Sundsvall op sa'n 80 kilometer benoarden.
Johan Cruijff
Biografy as trainer
Yn 1988 krige Cruijff de kâns om by It Hearrenfean trainer te wurden. Mar even letter kaam 'syn' Barselona, wêrnei't er dêr hinne gong. By Barselona wûn hy hast alles wat der te winnen foel. Oan 1994 ta wûn ‘Barça’ elk jier ien of meardere prizen. Maar sûnt ’94 gong it de ferkearde kant op. Yn it seizoen ‘95/’95 krige Cruijff dan ek ûntslach. It Barcelona fan dy tiid hie as bynamme ‘Equipo de Sueño’, wat dreamploech bestsjut.
Wildlands Adventure Zoo Emmen
Nortica
Nortika herberget boppedat in "houtseagerij" mei oan beide siden in bisteferbliuw. Oan de iene kant libje streekte stjonkdieren, waskbearen en reinbôgeforellen en oan de oare kant Jeropeeske bevers, diamantsteuren en ek reinbôgeforellen. Om de houtseagerij hinne binne fierder in ferbliuw foar iikhoarntsjes út Sibearje en in foliêre foar snieûlen.
The Remains of the Day (film)
Plot
As Stevens neitiid oan juffer Kenton ferteld wat him hjitten is, driget hja ûntslach te nimmen as er it docht. Stevens fynt lykwols dat er net oars kin. Hy besiket in betrekking op in oar lânhûs foar de beide famkes te finen, mar it slagget him net om earne twa banen te bemachtigjen, en Elsa en Irma wolle beslist byinoar bliuwe. De beide famkes sette ôf mei ûnbekende bestimming. In ûnbeskate tiid letter kriget de greve spyt fan syn dwaan op dit stik, en freget er Stevens om Elsa en Irma harren âlde baan werom te jaan. Tsjin dy tiid kinne lykwols noch Stevens, noch juffer Kenton de fammen weromfine. Stevens seit yn in petear mei juffer Kenton dat de kwestje fan it ûntslach him raar yn 'e wei west hat. Om't er dêr earder alhiel gjin blyk fan jûn hat, is dat nijs foar har; hja hie it idee dat it him neat skele koe.
Tsjin 1938 is de relaasje fan Stevens mei juffer Kenton yn in ympasse belâne. Sy hat ferskate kearen oanjûn dat se fereale op him is en mear wol, mar hy giet dêr net op yn. Heal út argewaasje oer syn wegering om ta te jaan oan syn gefoelens foar har kriget juffer Kenton gedoente mei Tom Benn, de eardere butler fan ien fan 'e geregeld op Darlington Hall delkommende gasten. Meitiid groeit harren freonskiplike relaasje op inisjatyf fan Benn út ta in romantysken-ien.
Op in jûn hat de greve yn it lânhûs in geheime gearkomste belein, wêrby't Neville Chamberlain en boarchgreve Halifax, de premier en minister fan Bûtenlânske Saken fan it Feriene Keninkryk, oerlizze mei de ambassadeur fan nazy-Dútslân, Joachim von Ribbentrop. De peetsoan fan 'e greve, Reginald Cardinal, dy't sjoernalist is, komt del om't er lucht fan 'e gearkomste krigen hat, mar de gasten wurde troch de greve soarchfâldich fan him ôfskut. Dêrop besiket Reginald om Stevens oer de gearkomste oan 'e praat te krijen, mar Stevens wegeret út 'e skoalle te klappen. Reginald hâldt Stevens foar dat syn goederleauske peetheit troch de nazys brûkt wurdt, mar nettsjinsteande syn ferûntweardiging wegeret Stevens om syn wurkjouwer te bekritisearjen, mei't er fynt dat it syn plak net is om oer de greve te oardieljen.
Dyseldichste jûns giet juffer Kenton wer út mei Tom Benn. Ear't se ôfset, ynformearret se Stevens by wize fan in ferkapt ultimatum dat Benn har earder in houliksoansiik dien hat en dat se der sterk ta oerhinget om ja te sizzen. Stevens nimt dat foar kennisjouwing oan, mar docht sels gjin set, sa't dochs dúdlik har bedoeling is. As se jûns let wer op Darlington Hall arrivearret, fertelt juffer Kenton oan Stevens dat se Benn tawurd jûn hat. Sadwaande sil se mei koarten ûntslach nimme om mei Benn nei it Westlân te ferfarren, dêr't hy wei komt, om dêr in bêd-en-brochje te begjinnen. Stevens wurdt uterlik oars noch oars fan dat nijs en lokwinsket har mei har oankommend houlik. Letter lit er yn 'e wynkelder in flesse wyn kneppelje, wat him oars nea oerkomt: in yndikaasje fan hoe oerâl oft er fan binnen is. Noch wer letter heart er juffer Kenton yn har keamer lizzen te gûlen. Hy giet deryn om wat te sizzen, mar skrillet dêr blykber op it lêste momint foar tebek en freget har inkeld om in hoekje yn in keamer better te beächtsjen, dat de nije tsjinstfaam by it ôfstofjen hieltyd oerslacht. Nei't er him ôfjûn hat, moat juffer Kenton fannijs gûle. Twa wiken letter ferlit se Darlington Hall foargoed om der nea wer werom te kearen.
Underweis nei syn moeting mei juffer Kenton, no eins frou Benn, yn 1958, komt Stevens jûns sûnder benzine oan 'e kant fan 'e dyk te stean. Hy wit in lift te krijen nei it tichtstbye plak, dêr't er yn 'e pleatslike pub fanwegen de djoere Daimler oansjoen wurdt foar in aristokraat. Dat komt him oer it mad en om't de lju sa fereare binne om ien út 'e hegere klassen yn har fermidden te hawwen, beslút er yn in fraksje fan in sekonde om it misferstân mar fuortbestean te litten. Letter hat er dêr spyt fan, mar kin er it net mear ferhelpe sûnder in bedrager te lykjen. De oare deis riidt de pleatslike húsdokter, Carlisle, him mei in jerrycan bezine wer nei syn auto. Carlisle, dy't mear ûnderfining mei de hegere klassen hat as it pubfolk, hat àl foar it ferstân dat er mei in tsjinstfeint fan dwaan hat, mar seit ta dat er it stilhâlde sil. As Stevens him fertelt dat er de butler fan Darlington Hall is, freget de nijsgjirrige dokter him nei de greve fan Darlington, dy't no bekend stiet as in ferrieder en in nazysympatisant. Earst ûntstriidt Stevens dat er de greve ea kennen hat, mar letter jout er ta dat er him jierrenlang tsjinne hat. Op 'e nij stelt er dat it syn plak as butler net wie om 'e dieden en tinkbylden fan syn wurkjouwer goed of ôf te karren. Wol fertelt er dat de greve foar syn dea sels foar him oer tajûn hat dat er mis en te goederleausk west hie. Hy beslút mei derop te wizen dat hoewol't de greve syn flaters net mear goedmeitsje koe, hysels no ûnderweis is om in eigen flater goed te meitsjen.
Yn har wenplak Clevedon, in baaiplak oan see, risselwearret juffer Kenton, no frou Benn, foar de moeting mei Stevens, dêr't se bot nei útsjocht. Se hopet op in weromkear nei Darlington Hall, dêr't se guon fan 'e moaiste jierren fan har libben trochbrocht hat. As se hast klear is om fuort, komt har fan har ferfrjemde man Tom Benn del mei it nijs dat harren ûnderwilens folwoeksen en troude dochter yn ferwachting is en dat se pake en beppe wurde.
Stevens moetet frou Benn yn 'e restauraasje fan in pleatslik hotel. In skoft lang helje se oantinkens op. Stevens fertelt dat de greve fan Darlington nei de Twadde Wrâldoarloch in geroftmeitsjende rjochtsaak foar kwealaster oanspand hat tsjin in krante dy't him fan ferrie beskuldige hie. Doe't er dy saak ferlear, wie syn reputaasje alhiel ferrinnewearre. Net ien dy't noch mei him assosjearre wurde woe en der kamen sadwaande gjin gasten mear del op Darlington Hall. De greve rekke swier yn depresjes wei en libbe as in soarte fan klúzner oant er úteinlik as in brutsen man stoar. As frou Benn freget werom't de greve syn peetsoan, Reginald Cardinal, dan net mear delkaam by syn peetheit, antwurdet Stevens dat dy yn 'e oarloch op it slachfjild sneuvele wie.
As Stevens risselwearret om frou Benn te freegjen en kom werom nei Darlington Hall om húshâldster te wurden, mei de ymplikaasje dat er diskear wurk fan har meitsje sil, hâldt hja him tsjin. Se leit út dat har sitewaasje feroare is sûnt se him har brief stjoerde. Se hat nammentlik hiel koartby te hearren krigen dat har dochter swier is, en no kin se net mear út it Westlân wei, mei't se deunby har beppesizzer bliuwe wol. Se spekulearret fierder dat se mooglik weromgean sil nei har man, want nettsjinsteande it feit dat harren houlik foar har jierrenlang ûngelokkich west hat, hâldt hy fan har en is er dejinge yn 'e wrâld dy't it measte ferlet fan har hat. Stevens en frou Benn geane útinoar by in bushalte, dêr't er har op 'e bus nei hûs bringt. By it ôfskie binne se allebeide yn stilte emosjoneel oerémis. As de bus fuortriidt yn 'e rein, neisjoen troch Stevens, liket it as rinne frou Benn de triennen oer de wangen. Wannear't de bus út it sicht ferdwûn is, keart Stevens him om nei de Daimler en begjint er oan 'e lange reis nei hûs.
Werom op Darlington Hall freget syn nije wurkjouwer Lewis oan Stevens oft er noch in protte wit fan 'e âlde dagen yn 'e tritiger jierren ûnder de greve fan Darlington. De butler antwurdet dat er it te drok hie mei syn wurk om ta te harkjen wat der allegearre sein waard troch de greve en syn gasten. Harren petear wurdt ûnderbrutsen troch in do, dy't fia de skoarstien de âlde dinearkeamer binnenkringt. Stevens en Lewis witte it bist te fangen, wêrnei't Lewis de do út it finster goait. Wylst de do fuortwjukkelet en Darlington Hall fier efter him lit, docht Stevens it finster ticht en bliuwt efter yn syn selsmakke koai.
Rolferdieling
* ) basearre op 'e histoaryske Britske faksist sir Oswald Mosley.
Produksje
The Remains of the Day waard regissearre troch James Ivory nei in senario op basis fan 'e bekroande roman mei deselde namme út 1989 fan 'e yn Japan berne Britske skriuwer Kazuo Ishiguro. It skript wie yn earste ynstânsje skreaun troch Harold Pinter, mar hoewol't guon fan 'e eleminten út syn ferzje de film hellen, wie it senario dat foar de ferfilming brûkt waard, eins fan 'e hân fan Ruth Prawer Jhabvala. As produsinten wiene Ismail Merchant, Mike Nichols en John Calley by it projekt belutsen foar de filmstudio Merchant Ivory Productions. Foar de film wie in budget beskikber fan $15 miljoen. De kamerarezjy wie yn 'e hannen fan Tony Pierce-Roberts, en de filmmuzyk waard fersoarge troch Richard Robbins.
Opnamen
De opnamen foar The Remains of the Day fûnen gehiel op lokaasje plak, foar it meastepart yn ferskate lânhuzen yn Ingelân. Dat wie fierhinne te tankjen oan 'e oertsjûgingskrêft fan filmprodusint Ismail Merchant, dy't it slagge om tagong te krijen ta in protte fan sokke gebouwen dy't normaal net tagonklik wiene foar publyk. Dêrûnder wiene Dyrham Park yn Gloucestershire (foargevel, opreed), it Kastiel fan Powderham yn Devon (treppen, seal, muzykkeamer en sliepkeamer), Corsham Court yn Wiltshire (bibleteek en dinearkeamer) en Badminton House yn Gloucestershire (fertrekken fan it tsjinstfolk, serre en hal). Fierders waard der filme yn Weston-super-Mare yn Somerset, dat trochgie foar frou Benn har wenplak Clevedon. De pub dêr't Stevens oansjoen wurdt foar in aristokraat is de Hop Pole yn Limpley Stoke yn Wiltshire. Ek de grientewinkel út 'e film stiet yn Limpley Stoke. De pub dêr't juffer Kenton en Tom Benn útgeane, is The George Inn yn Norton St Philip yn Somerset.
Distribúsje
De distribúsje fan The Remains of the Day waard fersoarge troch Columbia Pictures. De film gie op 5 novimber 1993 yn 'e Britske bioskopen yn premiêre.
Untfangst
Fan 'e filmkritisy krige The Remains of the Day oer it algemien loovjende resinsjes. Sa neamde Roger Ebert de film yn syn artikel yn 'e Chicago Sun-Times "in subtile en betochtsume film." Yn The Washington Post skreau Desson Howe: "As men Anthony Hopkins, Emma Thompson en James Fox mei-inoar yn ien film stoppet, kin men treflike aktearprestaasjes ferwachtsje." En Vincent Canby woe yn The New York Times hawwe: "Hjir hawwe jo in film foar folwoeksenen. It wurdt tiid dat it erkenning kriget dat Ivory ien fan ús bêste regisseurs is, in feit dat filmkritisy yn 'e regel oer de holle sjogge om't de measten fan syn films literêre adaptaasjes binne."
Op 'e webside Rotten Tomatoes, dy't resinsjes sammelet, hat The Remains of the Day in tige heech goedkarringspersintaazje fan 95%, basearre op 42 ûnderskate resinsjes. De konsensuskrityk fan 'e webside, gearstald út al dy resinsjes, stelt: "De film is fernimstich en elegant en omfiemet aktearprestaasjes fan Anthony Hopkins en Emma Thompson dy't sûnder lek of brek binne; dêrmei is The Remains of the Day in […] klassiker." Op Metacritic, de wichtichste konkurrint fan Rotten Tomatoes, behellet The Remains of the Day in goedkarringspersintaazje fan 86%, basearre op 12 resinsjes.
Opbringst
The Remains of the Day brocht yn 'e bioskopen yn 'e Feriene Steaten en Kanada $22,2 miljoen op, en yn alle oare lannen en territoaria $41,7 miljoen. Wrâldwiid kaam de opbringst dêrmei út op $63,9 miljoen. Ofset tsjin it budget fan $15 miljoen betsjut dat in winst fan $48,9 miljoen, hoewol't dêr de marketingkosten noch wol ôf moatte.
Prizen
Yn 1994 waard The Remains of the Day by de Oscars nominearre foar prizen yn 8 kategoryen: bêste film, bêste regisseur, bêste akteur (Anthony Hopkins), bêste aktrise (Emma Thompson), bêste adaptearre senario, bêste orizjinele filmmuzyk, bêste kostúmûntwerp en bêste artdirection. By de Golden Globes waard de film nominearre yn 5 kategoryen: bêste dramafilm, bêste regisseur, bêste akteur yn in dramafilm (Anthony Hopkins), bêste aktrise yn in dramafilm (Emma Thompson) en bêste senario.
By de BAFTA's, de wichtichste Britske filmprizen, waard The Remains of the Day nominearre yn 6 kategoryen, wêrûnder bêste film, bêste regisseur, bêste aktrise (Emma Thompson), bêste adaptearre senario en bêste kamerarezjy. De film wûn lykwols mar ien grutte priis: de BAFTA foar bêste akteur, dy't nei Anthony Hopkins gie.
Hudiksvall
Hudiksvall syn typyske havenhuzen binne ferneamd. Ek it besjen wurdich is de tsjerke Hudiksvalls kyrka, dy't tusken 1643 en 1672 set waard.
Children of Earth and Sky
Children of Earth and Sky is in fantasy-roman fan 'e hân fan 'e Kanadeeske skriuwer Guy Gavriel Kay. De titel betsjut: "Bern fan Ierde en Loft", en ferwiist nei de haadpersoanen, dy't nettsjinsteande al har ferskillen úteinlik gewoan minsken binne. Children of Earth and Sky heart ta it subsjenre fan 'e histoaryske fantasy en spilet tsjin in eftergrûn dy't ûntliend is oan 'e Balkan yn 'e twadde helte fan 'e fyftjinde iuw. It boek waard yn 2016 publisearre troch de útjouwerij Hodder & Stoughton.
Eftergrûn
Children of Earth and Sky spilet tsjin in eftergrûn dy't dúdlik basearre is op 'e Balkan yn 'e twadde helte fan 'e fyftjinde iuw, sa't Kay yn in neiwurd by de roman ek oanjout. Krekt as yn syn oare wurken dy't yn deselde wrâld spylje, makket de auteur ek hjir wer gebrûk fan trije optochte godstsjinsten, it jaddisme, it asharisme en it leauwe fan 'e Kindath. De jaddisten ferearje de Sinnegod Jad, en binne dúdlik basearre op 'e kristenen; de ashariten binne folgelingen fan 'e profeet Ashar dy't in religy stifte hat dy't de stjerren ferearet en dy't dúdlike oerienkomsten mei de islaam fertoant; en de Kindath ferearje de beide moannen en binne in ôfspegeling fan 'e joaden. Hoewol't der fansels grutte ferskillen binne tusken dizze betochte godstsjinsten en it kristendom, de islaam, resp. it joadendom, makket Kay mei syn pleatsing fan it jaddisme, it asharisme en de Kindath yn syn wrâld folslein dúdlik wat er dermei bedoelt.
Yn Children of Earth and Sky komt fierders 'Jads Hillige Keizer' foar, in titel dy't ôflaat is fan 'e Hillige Roomske Keizer fan it Dútske Ryk. Grutte rollen yn it wurk binne fierders weilein foar it Ryk fan 'e Osmanli, basearre op it Osmaanske Ryk, en de Republyk Seressa, basearre op 'e Republyk Feneesje – de namme liket Kay ûntliend te hawwen oan 'e bynamme fan 'e Republyk Feneesje: La Serenissima. Ek de lytse Repyblyk Dubrava dûkt yn Children of Earth and Sky op, in steatsje dat basearre is op 'e histoaryske Republyk Ragûsa yn it moderne Dubrovnik, oan 'e Dalmatyske kust fan Kroaasje. Fierders binne de stêden Rhodias, Sarantium/Asharias en Obravic basearre op Rome, Byzantium/Konstantinopel, resp. Praach.
Wat persoanen oangiet, wurdt yn Children of Earth and Sky in byrol spile troch Jads Hillige Keizer Rodolfo, dy't Kay basearre hat (sa seit er yn it neiwurd) op de Hillige Roomske Keizer Rudolf II, hoewol't dy eins oan 'e ein fan 'e sechstjinde iuw libbe. In oare byrol wurdt ferfolle troch ban Rasca Tripon, byneamd 'Skandir', dy't loskes basearre is op 'e Albaneeske opstanneling Skanderbeg. Fierders komt de persoan fan 'e Seressynske skilder Pero Villani foar in part oerien mei de histoaryske keunstner Gentile Bellini (dy't ek nei Konstantinopel reizge om in Osmaanske sultan te skilderjen). Yn algemienere sin binne de djanni's, de freze ynfantery fan it Ryk fan 'e Osmanli, sûnder mis basearre op 'e histoaryske janitsaren, wylst de seerôvers fan Senjan basearre binne op 'e ûskokken fan Senj, oan 'e kust fan Kroaasje. It histoaryske tiidrek dêr't Children of Earth and Sky op basearre is, kin fierders frij sekuer fêststeld wurde, mei't yn it boek mear as ienris sein wurdt dat it 25 jier nei de fal fan Sarantium (Konstantinopel) is. Mei't de Fal fan Konstantinopel plakfûn yn 1453, soe dat tsjutte op it jier 1478.
Ferbân mei oare wurken fan Kay
Kay lit Children of Earth and Sky yn deselde wrâld spylje dêr't ek ferskaten fan syn oare wurken spylje, lykas de duology The Sarantine Mosaic en de romans The Lions of Al-Rassan, The Last Light of the Sun, Under Heaven en River of Stars. Hoewol't Children of Earth and Sky folslein op himsels stiet, wurdt der twaris yn ferwiisd nei The Lions of Al-Rassan: ienris nei in dichter út dat lân, wêrmei't nei alle gedachten Ammar ibn Khairan fan Aljaïs bedoeld wurdt, en ienris mei safolle wurden nei de feroverder Fernan Belmonte, dy't de ashariten fan Al-Rassan út Esperaña ferdreau. Ut 'e kontekst wurdt dúdlik dat de foarfallen út The Lions of Al-Rassan ferskate iuwen earder spilen as dy fan Children of Earth and Sky.
Folle mear ferwizings binne der yn Children of Earth and Sky nei de barrens yn Sailing to Sarantium en Lord of Emperors, de beide boeken fan The Sarantine Mosaic, dy't ommers yn itselde part fan 'e wrâld spilen. It dúdlikste is dat it gefal mei beide mozaïken (mei de keizerinnen Gisel en Alixana) dy't Crispin fan Varena oan 'e ein fan Lord of Emperors yn in hillichdom yn Varena (Ravenna) makke, en dy't Leonora Valeri, ien fan de haadpersoanen yn Children of Earth and Sky, sjoen hat (hoewol't de namme fan 'e makker troch de tiid ferlern gien is). Der wurdt sein dat dy keunstwurken yn 'e tiid fan Children of Earth and Sky hast tûzen jier âld binne. Letter wurdt Eudoxia, de lêste keizerinne fan Sarantium, yn it hillichdom mei de mozaïken te rêste lein, sadat der fan dy tiid ôf net mear twa, mar trije keizerinnen yn it hillichdom binne.
Opmerklik is fierder dat ien fan 'e haadpersoanen op it plak dêr't Skandir de Osmanli-soldaten yn 'e fal lokket, in koperen foarwerp yn 'e foarm fan in fûgel fynt. Letter wurdt sein dat dat fan âlds in hillich plak yn it wâld wie. Foar wa't Sailing to Sarantium en Lord of Emperors lêzen hat, is dúdlik dat it hjir om itselde plak giet dêr't hast tûzen jier earder minske-offers oan 'e heidenske godheid Ludan fan it Wâld brocht waarden.
Ynhâld
De Sillige Ingacia is in keapfardijskip fan 'e Djivo-famylje út 'e lytse mar selsstannige Republyk Dubrava (basearre op 'e Republyk Ragûsa, it moderne Dubrovnik). As it skip de haven fan Seressa (basearre op Feneesje) ferlit, de haadstêd fan 'e machtige hannelsrepublyk mei deselde namme (basearre op 'e Republyk Feneesje), binne der ferskate passazjiers oan board. Ien fan harren is Marin Djivo, de jongere soan fan Andrij Djivo, de eigner fan it skip. In oaren is Pero Villani, in jonge, ferearmoede keunstskilder út Seressa, dy't troch de Ried fan 'e Tolve, dy't de hannelsrepublyk regearret, útstjoerd wurdt nei Asharias (basearre op Konstantinopel). Oant 25 jier lyn wie dat de haadstêd fan it Sarantynske Ryk (basearre op it Byzantynske Ryk), mar sûnt de ferovering troch de ashariten (basearre op 'e moslims) is it de haadstêd fan it Ryk fan 'e Osmanli (basearre op it Osmaanske Ryk). De hearsker fan dat ryk, de grutkalyf Gurçu, hat nammentlik oanjûn dat er yn 'e Westerske styl skildere wurde wol en de Ried fan 'e Tolve fersocht om in gaadlike keunstner te stjoeren om dat te dwaan. De jonge Pero, dy't talint hat mar ûnbetûft is, liket keazen te wêzen om't er sûnt it hommels ferstjerren fan syn heit, dy't ek skilder wie, gjin libbene famylje mear hat en dus net mist wurde sil mocht it spul misbeteare.
Fierders binne ek oan board Jacopo Miucci, in dokter dy't syn amt opnimme sil yn Dubrava, mei syn jonge frou Leonora. Feitliks is dat syn frou hielendal net, mar in jonge ealfrouwe út Batiara (basearre op Itaalje), dy't troch har heit yn in nonnekleaster by Seressa stoppe wie nei't se swier rekke wie troch omgong mei har minner. Dy minner is troch har heit en bruorren om hals brocht, en de poppe is har fuort nei de berte ûntnommen en nei in weeshûs ta brocht. Leonora liek foarbestimd om de rest fan har libben yn it kleaster te sliten oant de Ried fan 'e Tolve har foarstelde om as spionne foar harren te wurkjen. Under de momkape fan in doktersfrou sil se no yn Dubrava foar Seressa spionearje.
Op 'e Seressynske See (basearre op 'e Adriatyske See), healwei Seressa en Dubrava, wurdt de Sillige Ingacia oerfallen troch kriichslju út Senjan (basearre op 'e ûskokken fan Senj). Dat is in stedsje oan 'e uterste foargrins fan it ryk fan Jads Hillige Keizer mei it Ryk fan 'e Osmanli. De bewenners binne jaddisten (basearre op kristenen) dy't oanhâldend striid leverje tsjin 'e asharityske Osmanli en neat oars as minachting fiele foar keaplju lykas de Seressinen en de Dubravianen, dy't út jildlik gewin hannel driuwe mei de hate fijân. Sadwaande fine se dat se folslein yn har rjocht steane as se hannelswaren yn beslach nimme op Seressynske en Dubraviaanske skippen, dy't ôfkomstich binne fan 'e Osmanli. De Senjani beskôgje harrensels as helden en as foarfjochters fan 'e Westerske wrâld, mar de Seressinen en Dubravianen sjogge harren as ordinêre seerôvers.
Under de Senjani dy't de Sillige Ingacia oerfalle is ek in jonge frou, Danica Gradek. Hja komt oarspronklik net út Senjan, mar út in doarp yn it binnenlân fan Sauradia (basearre op Illyrje) dat Antunic hjit. Dat is tsien jier lyn ferwoastge by in oanfal fan 'e Osmanli, wêrby't hast har hiele famylje omkommen is. Allinnich sysels, har mem en har pake oan memmekant Neven Rusan wisten te ûntkommen, wylst har fjouwerjierrige bruorke Neven troch de Osmanli ûntfierd waard. Soks komt jonge jaddistyske jonges faak oer; se wurde dan as ashariten (basearre op moslims) grutbrocht en tsjinje by folwoeksenens as eunuch oan it hof fan 'e grutkalyf of as soldaat by de djanni's (basearre op 'e janitsaren), de ynfantery fan it Osmanli-leger. De jonge Danica flechte mei har mem en pake nei Senjan, dêr't se opgroeide.
De simmers tefoaren kamen har mem en pake beiden om by in epidemy fan in net neier beneamde sykte, mar ynstee dat de geast fan har ferstoarne pake lykas har memmes nei it hjirneimels ferfearn is, hâldt er sûnt dy tiid ta yn Danica har holle, dêr't se allegeduerigen mei him praat en oerleit. Danica wurdt fertard troch in baarnend ferlet om wraak op 'e Osmanli te nimmen, en dêrom hat se har talein op it sjitten mei pylk-en-bôge en it fjochtsjen mei messen. Nei lang oankringen hat se de lieders fan Senjan einlings safier krigen dat se mei mei om in skip te oerfallen, om't se earder dy maityd frijwol eigenhandich de Seressynske blokkade fan Senjan trochbrutsen hat troch mei pylk-en-bôge sân Seressinen te deadzjen dy't by nacht oan lân gean soene om 'e Senjaanske skippen te ferbaarnen. Senjan heart ta it ryk fan Jads Hillige Keizer en soks wie dus eins in ynfal yn in oar lân. Doe't dit foarfal bekend waard moasten de Seressinen slûksturtsjend ôfdrippe, temear om't se (skandlik) op 'e bealch krigen hiene fan in frou.
Under de oerfal op 'e Sillige Ingacia liket alles nei ferwachting te gean. De keaplju fersette har net om't harren lading fersekere is en om't se witte dat de Senjani daliks wer ôfsette sille nei't se nommen hawwe wat se wolle. Dan ûntdekt Kukar Miho, ien fan 'e Senjani, de kreaze Leonora oan board. Fan dat punt ôf rint it spul mis. Kukar jout oan dat er wol wit wat er mei har dwaan wol. Marin Djivo oarderet him om 'e frou los te litten mei as gefolch dat Kukar har mei sin beet hâldt om sjen te litten dat er dat kin. Dokter Miucci komt oan dek en daget Kukar út, dy't him dêrop deastekt. Marin sil syn swurd lûke, mar Danica is him foar en sjit Kukar dea. Trochdat de Senjani de moardner yn har gelederen sels straft hawwe, wurdt dêrmei in diplomatyk ynsidint foarkommen, mar it betsjut wol dat Danica net mear werom kin nei Senjan, om't se dan nei alle gedachten fermoarde wurde soe troch leden fan 'e talrike Miho-klan. Marin Djivo seit ta dat se meifarre kin nei Dubrava.
Oankommen yn Dubrava wurdt Danica troch Marin Djivo yn 'e tsjinst nommen as ien fan 'e liifwachten fan syn famylje, om har sa te beskermjen tsjin 'e lju dêre dy't alle Senjani haatsje en dy't har it leafst oan 'e galge sjen soene. Leonora, dy't troch de dea fan har 'man' no net yn Dubrava bliuwe kin om te spionearjen, wegeret lykwols werom te gean nei Seressa. Hja wurdt útnûge op it eilân Sinan, lyk foar de haven fan Dubrava, dêr't in hillich beskûl fan 'e dochters fan Jad is. De âldste dochter fan Jad (abdisse) is dêr al tweintich jier Filipa di Lucaro, dy't sabeare út Rhodias (basearre op Rome) komt. Eins is dat lykwols in Seressynse, dy't de Seressynske spionaazje-aktiviteiten yn Dubrava oanstjoerd en der net foar tebek skrillet om lju út 'e wei te romjen.
As Leonora har besiket, wurdt se beselskippe troch Danica, mei wa't se op 'e seereis befreone rekke is. Om't se sân Seressynske soldaten deade hat, wol de Ried fan 'e Tolve Danica graach dea sjen, en Filipa is fan betinken dat har hjir in gouden kâns bean is en docht fergif yn it glês wyn dat se Danica tapartet. Mar de kriichster hat har troch, en de beskuldiging fan besykjen ta moard liet ta in konfrontaasje wêrby't Filipa de dea fynt. It eilân Sinan is ek it ballingsoard fan Eudoxia (basearre op Helena Dragaš), de lêste keizerinne fan it Sarantynske Ryk (basearre op it Byzantynske Ryk). Dyselde is alhiel net ûntefreden oer it hommels ferskieden fan Filipa di Lucaro, mei't de beiden inoar alderfûleindichst haten. It is Eudoxia dy't beävensearret dat Leonora it amt fan âldste dochter fan Jad op Sinan oernimme kin en sa in eigen plak yn wrâld kriget, ta alteraasje fan 'e skilder Pero Villani, dy't ûnderwilens smoarfereale op Leonora wurde is.
Neitiid reizget Pero mei Marin Djivo en ferskate Seressynske keaplju út Dubrava oer lân troch Sauradia (basearre op Illyrje en Masedoanje) nei Asharias (basearre op Konstantinopel), de haadstêd fan it Ryk fan 'e Osmanli, dy't foarhinne Sarantium wie, de haadstêd fan it Sarantynske Ryk. Ek Danica Gradek makket diel út fan it reisselskip. Midden yn Sauradia reitsje se belutsen by de striid tusken de Osmanli en jaddistyske Sauradyske opstannelingen dy't oanfierd wurde troch de legindaryske ban Rasca Tripon, byneamd 'Skandir' (basearre op Skanderbeg). Dyselde en syn mannen komme de keaplju op 'e wei fan Dubrava nei Asharias oer it mad as se efterfolge wurde troch in ôfdieling djanni's en readsealkavalery nei't se in wraam dien hawwe op 'e bagaazjetrein fan it Osmanli-leger, dat optsjocht tsjin it grutte kastiel Woberg fan Jads Hillige Keizer. Foar de eagen fan 'e reizgers geane Skandir-en-dy de striid oan mei de efterfolgers, en Danica jout har by de opstannelingen, mei as gefolch dat har minner Marin Djivo him ek yn 'e striid mingt.
Under de djanni's dy't troch Skandir yn 'e fal lokke wurde, is ek de fjirtjinjierrige rekrút Damaz. Krekt as alle djanni's is er fan jaddistysk komôf, mar is er nei syn ûntfiering as jong bern yn it asharityske leauwe grutbrocht. Feitliks hiet hy oarspronklik Neven Gradek, en is er de jongere broer fan Danica. Yn 'e striid stjoert in ofsier him en trije oaren út om in bôgesjitter út te skeakeljen dy't ferantwurdlik is foar in soad deaden ûnder de Osmanli. Hy is de iennichste dy't de posysje fan dy bôgesjitter berikt, en de fijân sels besjitte kin. Op it stuit dat er syn pylk loslit, beseft er dat de bôgesjitter in frou is, en, sterker noch, syn eigen suster. Danica wurdt yn it hert rekke en is dea, mar komt eefkes letter wer oerein: har pake hat har libben rêden troch har dea tsjin te hâlden, wat lykwols foar himsels de ein fan syn ierdske bestean betsjut, sadat er in jier nei syn ferstjerren einlings nei it hjirneimels moat. Danica wit Skandir derfan te oertsjûgjen om har broer gean te litten. Se hie hope en tocht dat Damaz/Neven like bliid wêze soe om har te sjen as sy him, mar de jonge wit net wat er tinke moat en siket dêrom hâldfêst by wat er wit, nammentlik syn opfieding as asharyt en syn trening as djanni. Hy rint fuort sûnder om te sjen.
Neitiid jout Danica har foargoed by de opstannelingen fan Skandir, dêr't se nei ferrin fan tiid de minneresse fan 'e âld rebel sels wurdt. Marin Djivo en Pero Villani reizgje fierder nei Asharias, dêr't Marin goede saken docht. Pero wurdt ta de hofhâlding fan 'e grutkalyf Gurçu talitten, dêr't er nei it Paleis fan Stilte brocht wurdt. Dat is in paleis dêr't Gurçu him eltse dei in grut diel fan 'e dei weromlûkt, en dêr't net ien in wurd sizze mei op straffe fan 'e dea. Pero leit út dat er sa net wurkje kin, om't er mei it ûnderwerp fan syn skilderij oerlizze kinne moat. By hege útsûndering wurdt him dêrom troch de kalyf sels tastien om te praten. Gurçu blykt in man mei in skerp ferstân te wêzen, en Pero nimt him foar om inkeld de wierheid te sizzen om't er beseft dat syn leagens troch sa'n ûnderlein en betûft man al rillegau bleatlein wurde soene.
De kalyf hat twa soannen (dy't noch libje), syn erfgenamt Cemal en dy syn jongere healbroer, prins Beyet. Dy lêste wurdt yn libben holden as reserve, foar it gefal dat Cemal wat oerkomme soe, mar sil grif om hals brocht wurde sa gau't Cemal op 'e troan komt. De nacht nei't er Gurçu foar it earste met hat, wurdt Pero fan bêd ôf helle en temûk by Cemal brocht, dy't him in twadde skilderij meitsje lit, fan himsels yn in poarperne mantel, mar mei it gesicht fan syn broer Beyet. Poarper is de kleur fan keningen, en it dragen fan klean yn dy kleur jout oan dat men jinsels yn 'e posysje fan allinnichhearsker sjocht. Inkeld de grutkalyf sels mei poarper drage, en in ôfbylding fan ien fan syn soannen yn poarper is dêrom in soarte fan fisuële foarboade fan in steatsgreep.
Werom yn Dubrava bringt Pero in besyk oan it eilân Sinan. Under de lieding fan Filipa di Lucaro waard dêre it ûnthjit fan keinens dat de dochters fan Jad ôflizze moasten, net neilibbe, en hoewol't der in soad dingen feroare binne sûnt Leonora op it eilân oan it bewâld kaam, is dat by it âlde bleaun. Pero en sy begjinne in leafdesrelaasje dy't tweintich jier duorje sil, oan Leonora har ferstjerren ta. Yn dy tiid sil Pero him ta ien fan 'e grutste skilders en letter byldhouwers fan syn tiid ûntjaan. Underwilens is de jonge Damaz by gefjochten yn noardlik Sauradia úteinlik ta it beslút kommen dat de Osmanli him net syn libben skonken hawwe, sa't er altyd tocht hie, mar dat se him krekt it libben ôfnommen hawwe dat er hawwe kinnen hie. Hy desertearret en nimt syn bertenamme Neven Gradek en it jaddistyske leauwe oan. Nei lange omdoarmings bedarret er, op 'e siik nei syn suster, yn Dubrava, dêr't er yn 'e tsjinst nommen wurdt troch de Djivo-famylje.
Star Wars: Episode VIII – The Last Jedi
Star Wars: Episode VIII – The Last Jedi is in Amerikaanske science fiction-film út 2017 mei eleminten fan fantasy, oarlochsfiksje en aventoerefiksje. It is it twadde diel fan 'e Star Wars-ferfolchtrilogy en it achtste diel fan 'e Skywalker Saga-filmsearje. De film heart as sadanich ta de Star Wars-mediafranchise en is it direkte ferfolch op Star Wars: Episode VII – The Force Awakens, út 2015. Star Wars: Episode VIII – The Last Jedi waard regissearre troch Rian Johnson mei yn 'e haadrollen Daisy Ridley, Mark Hamill, John Boyega, Adam Driver en Oscar Isaac. De titel betsjut "Stjerre-oarloggen: Oflevering VIII – De Lêste Jedi".
De film giet fierder dêr't Star Wars: Episode VII – The Force Awakens einige. De Krêftgefoelige jonge frou Rey hat Luke Skywalker berikt, de lêste Jedi-master, en besiket him oer te heljen mei har werom te gean, yn 'e hope dat er it wifkjende Ferset nij fjoer jaan kin yn 'e striid tsjin 'e faksistoïde Earste Oarder. Skywalker is dêr lykwols net botte happich op. Underwilens binne de lêste leden fan it Ferset, ûnder wa Finn, Poe Dameron en generaal Leia Organa, op 'e flecht foar de float fan 'e Earste Oarder ûnder lieding fan Kylo Ren en generaal Hux. Finn en in monteur, Rose Tico betinke in riskant plan om 'e efterfolgers ôf te skodzjen.
Star Wars: Episode VIII – The Last Jedi krige fan 'e filmkritisy oer it algemien positive resinsjes, en ûntjoech him yn 'e bioskopen ta in ûnbidich kommersjeel súkses. It wie de meast opbringende film fan 2017. Star Wars: Episode VIII – The Last Jedi waard nominearre foar fjouwer Oscars, mar wûn net ien. De film wûn wol in trije Saturn Awards en fiif Empire Awards. It trêde en ôfslutende diel fan 'e Star Wars-ferfolchtrilogy kaam yn 2019 yn 'e bioskopen ûnder de titel Star Wars: Episode IX – The Rise of Skywalker. Nei har hommels ferstjerren yn desimber 2016 waard Star Wars: Episode VIII – The Last Jedi opdroegen oan 'e neitins fan aktrise Carrie Fisher.
Plot
Troch de ferdylging fan 'e Galaktyske Senaat en it regear en de float fan 'e Nije Republyk by de oanfal op Hosnian-Primus slacht de Earste Oarder no yn it Stjerrestelsel foar master op. Inkeld it minmachtige Ferset behinderet noch de folsleine oerhearsking fan it Stjerrestelsel troch de Earste Oarder. Koart nei de ferneatiging fan 'e Stjerredeaderbasis fan 'e Earste Oarder (sjoch: Star Wars: Episode VII – The Force Awakens), jouwe generaal Leia Organa en admiraal Gial Ackbar lieding oan 'e ûntromming fan 'e basis fan it Ferset op 'e planeet D'Qar, mei't de lokaasje dêrfan no bekend is by de fijân. De evakuaasje ferkeart yn 'e lêste stadia as de float fan 'e Earste Oarder û.l.f. generaal Hux yn it planetestelsel arrivearret.
De lieding fan it Ferset jout opdracht ta in oanfal op 'e fijannige float troch X-wjukjagers en bommesmiters ûnder luitenant-kolonel Poe Dameron. Dat is bedoeld as in efterhoedegefjocht, dat de fijân ophâlde moat oant de lêste fersetssskippen it oerflak fan D'Qar ferlitten hawwe. Dameron sjocht lykwols in kâns om 'e Fulminatrix, in stjerreslachskip fan 'e Earste Oarder, te ferdylgjen, en negearret befellen om him werom te lûken troch de oanfal troch te setten. Dêrby geane op ien nei alle bommesmiters fan it Ferset ferlern. De lêste, it tastel fan piloate Paige Tico, rekket skansearre en kin inkeld de lading bommen útgoaie as Paige dat sels hânmjittich docht. Hja offeret harsels op; de oanfal slagget en it stjerreslachskip wurdt ferneatige, mar foar it Ferset is it in Pyrrusoerwinning, mei't de ferliezen dy't se lit hawwe net wer goed te meitsjen binne. Dameron wurdt neitiid troch Leia yn rang weromset ta kaptein.
Mei Leia bewusteleas yn 'e sikeboech en de oare lieders dea nimt fise-admiraal Amilyn Holdo it befel oer it Ferset oer. It is foar eltsenien dúdlik dat it gjin sin hat om nochris te besykjen en ûntkom fia de hyperromte, om't it Ferset noch mar brânstof hat foar ien hyperromtesprong, en de float fan 'e Earste Oarder gewoan folgje soe. De lytse romteskippen fan it Ferset binne flugger as de logge stjerreslachskippen fan 'e Earste Oarder, en kinne dêrom krekt bûten berik fan 'e grutte plofferkanonnen bliuwe. Der ûntstiet in efterfolging mei in legere faasje as dy fan it ljocht, dy't lykwols net mear as in pear dagen duorje kin foar't it Ferset troch de branje hinne is.
Underwilens langet Rey op it rotseilantsje op 'e planeet Ahch-To, dêr't Luke Skywalker, de lêste Jedi, him weromlutsen hat, de ljochtsabel fan Luke syn heit Anakin oan him oer. Luke smyt it ding lykwols daliks fuort. Rey wol dat Luke mei har weromgiet om it Ferset nije hoop te jaan, mar Luke hat dêr gjin boadskip oan. Der is in reden dat er op it ûnfynberste plak yn it Stjerrestelsel yn selsopleine ballingskip gien is, sa hâldt er har foar, en dy reden is dat er wol dat men him gewurde lit. Rey jout lykwol gjin belies, mar sels tuskenkomst fan 'e Wookiee Chewbacca, dy't Rey mei de Millennium Falcon nei Ahch-To ta brocht hat, is net genôch om Luke fan miening feroarje te litten. Hy is wisberet om him nearne mear mei te bemuoien en fertelt Rey dat it tiid is foar de Jedi om út te stjerren.